היי! סיי! ג'אמפ

Hey! Say! JUMP היא להקת בנים יפנית בעלת תשעה חברים תחת סוכנות הטאלנטים Johnny & Associates. השם Hey! Say! מתייחס לעובדה שכל החברים נולדו בתקופת הייסיי, והמילה JUMP היא ראשי תיבות של Johnny's Ultra Music Power. כמו בוגרי סוכנות אחרים למשל Hikaru Genji ו-V6, הלהקה מחולקת לשתי תת-קבוצות: (Hey! Say! BEST (Boys Excellent Select Team ו-Hey! Say! 7 (אין קשר ללהקה הזמנית עם אותו השם), החמישייה הבוגרת והרביעייה הצעירה בהתאמה. עד שנת 2011 מנתה הלהקה עשרה חברים - החבר העשירי, רְיוּטַארוֹ מוֹרימוֹטוֹ - הצעיר מבין כולם (בן 16 באותה התקופה), הושעה מהלהקה לאחר שתמונות שלו מעשן סיגריות מתחת לגיל המותר בחוק הודלפו אל הרשת. במהלך הופעת האביב של KAT-TUN ב-3 באפריל 2007, הג'וניורים של ג'וני (כלומר, טירוני הסוכנות הצעירים) יוּיַה טַקַאקִי, דַאיקִי אַריאוֹקַה, רְיוּסְקֶה יאמַאדַה, יוּטוֹ נַקַאג'ימַה ויוּרִי צִ'ינֵן נקראו להיות חלק בקבוצה חדשה בשם Hey! Say! 7. בתחילה, הסטאטוס הזמני של הקבוצה לא היה ברור, דבר שהדאיג את מעריצי קבוצות הג'וני ג'וניורז J.J Express, משום שהדבר עלול היה להתפרש כפיצול הקבוצה והעברתם של טַקַאקִי ואַריאוֹקַה לקבוצה החדשה לצמיתות. ב-16 ביוני 2007, הוכרז ש- Hey! Say! 7 יצא לאור סינגל בשם "Hey! Say!" ב-1 באוגוסט 2007. בצד A של הסינגל, שנקרא Hey! Say!, השתמשו בתור הפתיח השני לסדרת האנימה Lovely Complex, ובצד B שנקרא "BONBON" השתמשו בתור הסגיר השני של אותה הסדרה. הסינגל מכר 120,520 עותקים בשבוע הראשון שלו, דבר שהפך את הקבוצה לקבוצת הבנים הצעירה ביותר שטיפסה לראש מצעד הסינגלים של אוריקון. ב-24 בספטמבר 2007, הכריזה סוכנות Johnny & Associates על הקמתה של להקת הבנים Hey! Say! JUMP, להקת הג'וניז הגדולה ביותר בהיסטוריית הסוכנות. חמשת החברים בHey! Say! 7 הצטרפה לחמישה טירוני סוכנות נוספים - קוֹטַה יַאבּוּ, קֶיי אינוֹ, היקַארוּ יָאוֹטוֹמֶה, קֶייטו אוֹקַאמוֹטוֹ ורְיוּטַארוֹ מוֹרימוֹטוֹ - והקבוצה הגדולה שמנתה עשרה חברים התפצלה לשתי קבוצות, חמישה בוגרים וחמישה צעירים. כמו כן הוכרז שהם יוציאו לאור את תקליט הפריצה שלהם ב-14 בנובמבר 2007, עם השיר Ultra Music Power שבו השתמשו כשיר הנושא של יפן בגביע העולם בכדור-יד 2007. ב-30 באפריל, שחררו את DVD ההופעה הראשון שלהם אי פעם, "Hey! Say! JUMP Debut & First Concert Ikinari! in Tokyo Dome". הלהקה שחררה את הסינגל השני שלה, Dreams Come True, ב-21 במאי, שטיפס לראש טבלת מצעד האוריקון. ביולי 2008 הוכרז שבסינגל השלישי של הלהקה, Your Seed, ישתמשו בגרסה היפנית לסרט האנימציה "קונג-פו פנדה". באוקטובר 2008, הלהקה הוציאה לאור את הסינגל הרביעי שלה Mayonaka no Shadow Boy (ילד הצללים של חצות), שהיה לשיר הנושא של הדרמה היפנית "Scrap Teacher", בה כיכבו ארבעת החברים יאמאדה, נקאג'ימה, אריאוקה וצ'ינן. היי! סיי! ג'אמפ הוציאו לאור את DVD ההופעה השני שלהם "Hey! Say! Jump-ing Tour '08-'09" ב-29 באפריל 2009. ב-24 בפברואר 2010, אחרי הפסקה ארוכה, הוציאה לאור הלהקה את הסינגל החמישי שלה Hitomi no Screen ("המסך שעל העיניים"), שטיפס לראש מצעד הסינגלים השבועי של אוריקון עם 202,000 עותקים. Hey! Say! JUMP הוציאו לאור את האלבום הראשון שלהם, שנקרא Jump No. 1, ב-7 ביולי 2010. ב-15 בדצמבר 2010, הלהקה הוציאה לאור סינגל נוסף בשם "Arigato (Sekai no Doko ni ite mo) ("תודה - לא משנה מהיכן בעולם"). הוא הגיע למקום הראשון במצעד האוריקון ומכר כ-64,206 עותקים כבר ביומו הראשון. היי! סיי! ג'אמפ וטירוני ג'וני נוספים מככבים בתוכנית אירוח בשם "יָאן יָאן ג'אמפ". התוכנית עלתה ב-16 באפריל 2011. השם והרעיון שמאחורי התוכנית מבוססים על תוכנית בשם "Yan Yan Utau Studio" שעלתה בערך 20 שנה קודם לכן, ובה כיכבו חברי הסוכנות הבוגרים. ב-16 באפריל של אותה השנה הקיפו את הלהקה מחלוקות רבות, לאחר שהודלפו לרשת תמונות של החבר הצעיר מורימוטו מעשן מתחת לגיל המותר בחוק. ביום שלמחרת, כתגובה לסקנדל, הביעה הסוכנות את התנצלותה כלפי הציבור ותכננה להשעות את מורימוטו טוטאלית מכל הפעילויות שתוכננו לו. לאחר מכן הוסר הפרופיל של מורימוטו מהאתר הרשמי של הסוכנות. ג'וֹני קִיטָאגָאוַוה, נשיא החברה, נשא הצהרה רשמית בנוגע לעניין. הוא טען שמורימוטו שואף להתמקד בלימודיו ודחה כל אפשרות שיחזור לסוכנות. ב-29 ביוני 2011, שוחרר סינגל חדש בשם "Over", שאף הוא זינק אל המקום הראשון במצעד הסינגלים של אוריקון כבר ביום הראשון עם 113,554 עותקים, דבר שהפך את הסינגל לסינגל הנמכר ביותר של היי! סיי! ג'אמפ מאז "Ultra Music Power", שיר הפריצה שלהם משנת 2007. ב-21 בספטמבר 2011, הם הוציאו לאור את הסינגל השמיני שלהם, "Magic Power", הסינגל הראשון שלהם בלעדי מורימוטו. "Magic Power" שימש כשיר הנושא בגרסת הדיבוב היפנית לסרט התלת-מימד של "הדרדסים", שבה דובבו שניים מחברי הלהקה - ריוסקה יאמאדה ויורי צ'ינן, את דמויותיהם של ביש-גדא ובר-מוח. הלהקה ערכה את סיבוב ההופעות היבשתי הראשון שלה ממרץ עד יוני, עם סדרת הופעות בטאיוואן, קוריאה הדרומית ויפן. כמו כן הוכרז על שחרור הסינגל הראשון שלהם לאותה השנה, תשיעי במספרו, ב-22 בפברואר - בשם "Super Delicate". בנוסף, דווח כי מורימוטו לא ייטול חלק בשום פעילות עתידית של הלהקה שכן הוא רוצה להתמקד בלימודיו. ב-15 במרץ, הוכרז כי סיבוב ההופעות בהונג-קונג יידחה לחודש מאי, ושסיבוב ההופעות בבנגקוק יבוטל מסיבות שאינן ידועות. ב-22 באותו החודש הוכרז על מיוזיקל חדש בשם "ג'וניז וורלד", שיופק ויבויים על ידי ג'וֹני קִיטָאגָאוַוה - ויעלה לראשונה בתיאטרון הגן הקיסרותי במהלך חודשי נובמבר ודצמבר. היי! סיי! ג'אמפ יהיו המציגים הראשיים, בנוסף ל-100 נוספים שיופיעו במהלך המופע וביניהם הלהקות Kis-My-Ft2, Sexy Zone, A.B.C-Z וטירוני ג'וני אחרים, כמו גם הטאלנטים הבוגרים -קָאזוּיַה קָאמֵנַאשִי, הִידֵאַקִי טָאקִיזָאוַוה וקוֹאִיצִ'י דוֹמוֹטוֹ - שיתנו הופעת אורח. ב-25 באפריל, כמעט שנתיים אחרי יציאת אלבומם הראשון, הלהקה הכריזה על שחרורו של אלבומם השני ב-6 ביוני. האלבום נקרא "Jump World". סיבוב ההופעות האסיאתי הראשון שלהם החל בבימת יוֹקוֹהַאמַה אָרֵנַה ב-3 במאי. בסוף שנת 2012, הוכרז כי ריוסקה יאמאדה יפרוץ בקריירת סולו עם הסינגל "Mystery Virgin" ב-9 בינואר 2013. תחילה השיר הושמע ברדיו המיינסטרים ב-30 בנובמבר 2012, ולאחר מכן הותר להורדה דיגיטלית ב-26 בדצמבר 2012. ב-3 במרץ, ג'אמפ ערכה את מפגש המעריצים הראשון שלה בתאילנד. Hey! Say! BEST קוֹטַה יַאבּוּ יוּיַה טַקַאקִי קֶיי אינוֹ היקַארוּ יָאוֹטוֹמֶה דַאיקִי אַריאוֹקַה Hey! Say! 7 קֶייטוֹ אוֹקַאמוֹטוֹ רְיוּסְקֶה יאמדה יוּטוֹ נַקַאג'ימַה יוּרִי צִ'ינֵן רְיוּטַארוֹ מוֹרימוֹטוֹ (חבר לשעבר) 2007: Ultra Music Power 2008: Dreams Come True 2008: Your Seed 2008: Mayonaka no Shadow Boy 2010: Hitomi no Screen 2010: (Arigato (Sekai no Doko ni Ite mo 2011: Over 2011: Magic Power 2012: Super Delicate 2013: Come On A My House 2010: Jump No. 1 2012: Jump World הלהקה השתתפה בתוכניות אירוח רבות, כמו כן שידרו תוכניות רדיו ואף השתתפו במספר רב של פרסומות טלוויזיה. תוכניות אירוח בהם השתתפו חברי הלהקה: Ya Ya Yah (Bakushō Hyappun Terebi Heisei Families (爆笑100分テレビ!平成ファミリーズ (יאמאדה, נקאג'ימה ומורימוטו) Hi! Hey! Say! (יאבו ויאוטומה) (Jikuukan Sedai Batoru Shōwa x Heisei Sho wa Hey! Say! (時空間☆世代バトル 昭和×平成 SHOWはHey! Say! (יאמאדה, נקאג'ימה ומורימוטו) (School Kakumei! (スクール革命! (יאמאדה, צ'ינן ויאוטומה) (Shūmatsu YY JUMPing (週末YY JUMPing (יאבו ויאוטומה) (Shōnen Club (ザ少年倶楽部 Za Shōnen Kurabu Yan Yan Jump (ヤンヤンJUMP (יאבו ויאוטומה). אתר האינטרנט הרשמי של היי! סיי! ג'אמפ היי! סיי! ג'אמפ, ברשת החברתית אקס (טוויטר) היי! סיי! ג'אמפ, ברשת החברתית אינסטגרם היי! סיי! ג'אמפ, ברשת החברתית טיקטוק היי! סיי! ג'אמפ, סרטונים בערוץ היוטיוב היי! סיי! ג'אמפ, באתר MusicBrainz (באנגלית) היי! סיי! ג'אמפ, באתר דיזר היי! סיי! ג'אמפ, באתר Discogs (באנגלית) היי! סיי! ג'אמפ, באתר Songkick (באנגלית) האתר הרשמי של סוכנות Johnny's Entertainment האתר הרשמי של Hey! Say! JUMP